ועדת הכלכלה, כנסת 17, פרוטוקול מספר 488, 2008-02-11 12:30

גלעד ארדן: אני פותח את ישיבת ועדת הכלכלה.

גלעד ארדן: על סדר היום המשך ההכנה לקריאה הראשונה בהצעת חוק הגבלת הפרסומת לכלי רכב (חובת גילוי נתוני פליטת המזהמים), התשס"ח-2007 של חברת הכנסת רונית תירוש ושלי.

גלעד ארדן: אני מבקש מהיועץ המשפטי להזכיר לנו לאן הגענו, על מה כבר הסכמנו ומה עוד נותר.

ניר ימין: בישיבה הקודמת היו כמה החלטות שהתקבלו ואחת מהן הייתה להשמיט את ההגדרה של פרסומת עקיפה והשנייה הייתה שרכב מנועי יהיה רק רכבים שמוגדרים בתקנות התעבורה עד 3 וחצי טון, כלומר, רכבים מסוג M-1 ו-N-1 בהתאם להגדרות שמופיעות בתקנות התעבורה.

ניר ימין: הוחלט גם שהפרסום יהיה בהתאם לדירוג - בסעיף 2(1) – רמת זיהום הרכב בהתבסס על הפרמטרים המצוינים וכאן הוועדה החליטה לתקן, בהתאם להערות שנשמעו כאן, שלא נכון לדבר למשל על חומצות גופרית SOX אלא על תחמוצות חנקן NOX.

ניר ימין: הוועדה שינתה גם את הייחוס והחלקיקים נשימים והם לא PM-2.5 אלא רק PM.

ניר ימין: דיברתי על כך עם עורכת-הדין דנה נויפלד ממשרד המשפטים ובצהרים דיברתי גם עם עורך-דין תומר מזרחי מהמועצה לצרכנות.

ניר ימין: אני חושב שסעיף 3 מכיל שתי הוראות כאשר ההוראה הראשונה היא הוראה שקובעת חזקה לגבי מי עשה את הפרסומת.

ניר ימין: "עשה פרסומת לרכב מנועי, רואים אותו כאילו עשה היצרן ואם המוצר מיובא, היבואן, או נעשתה על פי הוראותיהם כל עוד לא הוכח אחרת".

ניר ימין: זאת הוראה אחת שלכאורה לדעתי לא בהכרח היא קשורה לסעיף.

ניר ימין: הסיפא שמדברת על פרסומת, על איך אנחנו רואים פרסומת כזאת שיועדה לציבור בישראל או לא, אני חושב שצריך לדבר על הדרך בה שודרה הפרסומת דווקא ולא על הדרך בה היא נעשתה, כי אז באמת עולות שאלות האם היא נעשתה באופן כזה שיועד לציבור בישראל או לא יועד לציבור בישראל.

ניר ימין: אני חושב שיותר נכון לדבר על הדרך בה היא שודרה.

ניר ימין: אפשר אולי ללמוד גם מסעיף 6(ה) לחוק התקשורת שמדבר על שידורים המיועדים בעיקרם לישראל.

ניר ימין: אני חושב – ואני אשמח לשמוע הערות מהנציגים כאן – שנכון לדבר על פרסומת שמהדרך שבה היא שודרה יראו אותה כאילו היא מיועדת לציבור בישראל ולא מהדרך בה היא נעשתה.

גלעד ארדן: חוץ מזה גם הסכמנו לגבי הסיווג, שתתבצע התאמה בהתאם למה שנקבע בוועדת מיסוי ירוק ובהתאם לזה השר יקבע את צורת ההודעה.

גלעד ארדן: השאלה אם זה יבוא אחר כך בסעיף 5.

ניר ימין: אני חושב שמה שכדאי לעשות זה בסעיף 2(1), לעניין המידע, אולי כדאי לדבר על דירוג רמת זיהום הרכב בהתבסס על הפרמטרים ואחר כך באמת, כפי שציינת, בסעיף 5, להוסיף סעיף הסמכה לשר להגנת הסביבה שהוא יקבע את הדרך בה זה יוצג.

ניר ימין: אני לא חושב שנכון להיכנס עם זה בחקיקה ראשית.

ניר ימין: השר יקבע אם מ-1 עד 4 יהיה כחול או ירוק ואם זה ישתנה בהתאם להתפתחות.

גלעד ארדן: לפחות צריכה להיות בחוק קבועה שהשר יעשה את זה בצורה הזאת.

גלעד ארדן: אם אנחנו משאירים לו לגמרי את כל שיקול הדעת, הוא גם יכול להביא לנו, כמו שכתוב בחוק, מידע כזה שהציבור לא מבין ממנו שום דבר.

ניר ימין: אולי באמת אפשר לקבוע שהוא יעשה את זה בדרך מספרית, בהתאמה לצבע או משהו בדומה לזה.

ניר ימין: כלומר, שתהיה איזו קואורלציה, שיקבע דרגה של מספרים והצבע המתאים להם ומספרים אחרים עם צבע אחר.

גלעד ארדן: אני מניח שמסקנות הוועדה למיסוי ירוק שמסווגות 15 קטיגוריות שונות תורגמו לאיזשהו נוסח משפטי.

ערן יעקב: לא, זה לא נוסח משפטי.

ערן יעקב: זה בתוך צו תעריף המכס ושם זה יהיה בתור טבלא או שזה צו שמותקן ומאושר כל שנה.

ערן יעקב: זאת בעצם תהיה הסמכות ומתוך זה המנגנון הזה ייושם.

גלעד ארדן: תצטרך להיות אמירה כללית בחוק.

גלעד ארדן: אי אפשר להפנות לצו.

גלעד ארדן: השר יסווג את הקטיגוריות וייקח בחשבון לשם כך את הפרמטרים ובהתאמה יקבע צבע שמייצג את רמת הזיהום הכוללת.

גלעד ארדן: אני מדבר על העיקרון ואת הניסוח הסופי תעשה יחד עם הייעוץ המשפטי של המשרד להגנת הסביבה ומשרד המשפטים.

גלעד ארדן: את העיקרון כן צריך להכניס כאן בחוק כדי שהוא לא יביא לנו אחר כך איזשהו רעיון אחר.

ניר ימין: את העיקרון שהקביעה שלו לגבי דירוג הזיהום בהתבסס על הפרמטרים האלה תהיה בטבלה מסוימת או ביחס בין מספרים לצבע.

ערן יעקב: בסעיף 2(3) יכולה להיות קבוצת זיהום שתיקבע על ידי השר להגנת הסביבה בהתייעצות עם שר האוצר או בשיתוף עם שר האוצר וגובה התאמת המס.

גלעד ארדן: זה לא קשור.

גלעד ארדן: הוא יכול לקבוע סטנדרטים יותר גבוהים ולומר שמבחינתו כל מי שמ-1 עד 7 הוא אדום.

גלעד ארדן: אם הוועדה כאן תאשר את זה, היא תאשר.

גלעד ארדן: אני צריך גם אישור שלכם לעניין הזה?

ערן יעקב: מה שתגיד.

גלעד ארדן: אני לא רוצה לסרבל את זה.

גלעד ארדן: שמעת את דב חנין שמבחינתו אין אפילו רכב ירוק.

ערן יעקב: אפשר לומר, גובה התאמת המס המוטל על הרכב בגין פליטות התואמות את סעיף 2(1).

גלעד ארדן: העיקרון ברור, על הנוסח תחליט אחר כך אתה.

ערן יעקב: אתם רוצים שגובה המס יופיע.

ניר ימין: לא גובה המס, הקנס.

גלעד ארדן: תנו לי לעשות סדר.

גלעד ארדן: אם משרד האוצר רוצה - וזה ייכלל בדברי ההסבר כדי שלא ייטען נושא חדש - שאנחנו נכניס בחוק גם איזשהו מנגנון שמחייב את היבואנים לשים באולמות התצוגה את הטבלה וליד כל רכב מה זה אומר לגבי הרכב הזה, אני עוד לא השתכנעתי שיש צורך בזה בכלל, אבל אם אתם חושבים שזה הדבר הנכון, זה סותר מדיניות אחרת שלכם בנושאים אחרים אבל לא משנה.

גלעד ארדן: דרך אגב, אם הייתי דורש הנחה מסוימת, אתם הייתם מסבירים לי שהנחה לא תגיע בסוף לכיסו של האזרח.

ערן יעקב: גם כאן.

גלעד ארדן: כאן אתה מניח הנחה הפוכה.

גלעד ארדן: אתה מניח שאם ישימו שלט, זה ישפיע על המחיר הסופי, שזה יחייב את הצרכן.

ערן יעקב: אבל הצרכן ידע מה הוא דורש.

גלעד ארדן: נגיד שבעקבות זה שעכשיו אתה מייקר ג'יפים מסוימים ב-15 אלף שקלים, לפי התיאוריות שלכם היבואנים יעלו את המחירים ב-15 אלף שקלים.

ערן יעקב: לא.

גלעד ארדן: זה שאתה תשים שלט ליד, הוא יאמר לך בסדר, אבל התירס התייקר וההובלה היקר התייקרה וזה חייב אותו.

ערן יעקב: לפי התיאוריות הכלכליות שלנו זה תחלק בהתאם לעקומות הביקוש וההיצע.

גלעד ארדן: אני לא רוצה לקיים על זה היום דיון.

גלעד ארדן: אתם רוצים שנכניס את זה בחוק, תביאו לי אחרי הקריאה הראשונה נוסח שאתם מבקשים שייכנס בחוק הזה שמחייב את היבואנים לשים את השילוט הזה המתאים בהתאם לקנס או הפרס שאתם נותנים.

ניר ימין: יש היום קנס או מס?

ניר ימין: אתם כבר קבעתם את זה?

ערן יעקב: קבענו.

ערן יעקב: ודאי.

ערן יעקב: הצגנו את זה בפעם הקודמת.

גלעד ארדן: זה כבר נכנס לתוקף?

ערן יעקב: לא, עדיין לא.

ערן יעקב: יש החלטת ממשלה.

גלעד ארדן: זה צריך לעבור בתקנות בוועדת הכספים?

ערן יעקב: כן.

ניר ימין: נחייב את היבואנים לעשות מה?

גלעד ארדן: קודם כל, זה עוד לא קיים.

גלעד ארדן: אם אתה רוצה שנסביר על העתיד, בסדר.

גלעד ארדן: הם רוצים שאם אתה יבואן של יונדאי והטרקן, יש עליו קנס של 15 אלף שקלים, הם רוצים שבשלט שנותן את הנתונים כאשר אתה נכנס לאולם התצוגה, בין הנתונים שכתוב שם יהיה כתוב שברכב זה יש תוספת של 15 אלף שקלים למחיר בגלל רמת פליטת המזהמים שנקבעה לו על פי הוועדה למיסוי ירוק.

ערן יעקב: זה אתה קובע כאשר אתה עושה שימוש בצבעים.

דנה נויפלד: אבל זה לא החוק הזה.

דנה נויפלד: החוק הזה חל כרגע על פרסומת.

גלעד ארדן: את אומרת שזה נושא חדש?

דנה נויפלד: ראשית, יכול להיות, ושנית, זה נושא ספציפי מאוד נקודתו.

גלעד ארדן: גברתי טועה, כי שם החוק אומר גם חובת גילוי נתוני פליטת המזהמים.

גלעד ארדן: משרד האוצר בא, וזה רעיון שיש בו משהו ואני לא פוסל אותו, ואומר שתרחיב את התחולה הזאת לא רק בעיתונים אלא גם כאשר אדם נכנס לסוכנות הוא יבין מה רמת הזיהום ומה ההשלכות הכספיות.

גלעד ארדן: יש לזה יתרונות.

גלעד ארדן: אני לא מוכן לקיים על זה דיון עכשיו אבל אני אומר שאני מבקש לכלול בדברי ההסבר שלקראת הקריאה השנייה והשלישית תידון בקשת משרד האוצר להרחיב את החובה ולקבוע גם חובה על גילוי רמת פליטת המזהמים והשלכותיה הכלכליות גם באולמות התצוגה של היבואנים.

גלעד ארדן: תביאו הצעה.

ערן יעקב: יש לנו הצעה שאני יכול להקריא לך אותה.

גלעד ארדן: לא, אל תקריא אותה עכשיו כי לא נקיים עליה עכשיו דיון ובשלב הזה לא נוסיף אותה כי זה יפתח דיון רחב מדיי.

גלעד ארדן: שמענו את הצעתכם, אנחנו נדון בה בין הקריאה הראשונה לקריאה השנייה והשלישית.

רונית תירוש: לא קשור להצעה הספציפית הזאת, בדיוק אתמול סיפרו לי שאותה מכונית עם דיזל, הביטוח שלה עולה כמעט 3,000 שקלים לעומת 1,200 שקלים אילו זה היה בנזין רגיל.

ערן יעקב: הביטוח?

רונית תירוש: הביטוח.

גלעד ארדן: זה לא התחום שלו.

ערן יעקב: לא, זה לא נכון.

ערן יעקב: את מדברת על אגרה.

ערן יעקב: זה כבר לא נכון.

לאה ורון: בזמנו גם הבטיחו שהרישוי יפחת בהתאם.

ערן יעקב: הפחתנו.

רונית תירוש: השאלה שלי היא האם כאשר אני באה לרכוש מכונית, האם המידע הזה מצוי בידי הקונים הפוטנציאליים שם.

ערן יעקב: לגבי האגרה במסגרת הסדר הסולר, אמרנו והפחתנו.

ערן יעקב: האגרה על דיזל הייתה כמעט 1,600 שקלים.

רונית תירוש: זה היה סוג קנס?

ערן יעקב: כן, זה היה סוג.

רונית תירוש: בגלל זיהום אוויר?

ערן יעקב: לא.

ערן יעקב: בגלל שבעצם הבלו על הסולר היה נמוך משמעותית מהבלו על הבנזין.

ערן יעקב: כדי לגשר על הפער הזה, היות שהשווינו את זה בתהליך עד ספטמבר 2009, ביחס הפוך הפחתנו את האגרה.

ערן יעקב: קרי, עוד לפני כן האגרה תהיה שווה גם לבנזין, כך שאין אגרה עודפת.

רונית תירוש: איך אנשים יודעים על זה מראש בטרם הם מחליטים לרכוש מכונית?

ערן יעקב: פרסמנו את זה ואני לא מכיר מישהו בענף שלא יודע היום שהאגרה העודפת שהוא משלם היא בסך הכל 400 שקלים שבספט

ערן יעקב: מבר הקרוב גם תתאפס.

רונית תירוש: איך אני לא ידעתי?

רונית תירוש: אני מעלה את זה כי יש הגיון לתמוך בהצעה של האוצר ולהוסיף אותה בדברי ההסבר כדי שידעו אותה מראש.

ערן יעקב: מבחינת שיקולי הצרכן, אני חושב שזאת נקודת הקנייה שלו ואני חושב שיש חשיבות רבה שהוא יבוא לשם וידע.

ערן יעקב: חלק חשוב שהמדיניות שלנו תוטמע אצל הצרכן שהוא ידע.

גלעד ארדן: ביקשתי שלא נקיים על זה היום דיון כי אני בטוח שגם ליבואנים יש מה לומר על זה.

ערן יעקב: הם בעד?

קריאה: מי אמר?

גלעד ארדן: זה היה נשמע מאוד חיובי מה שהוא אמר, שהם הפחיתו והשוו, אבל כאשר הוא אומר השוו, זה במקום לומר ייקרנו.

גלעד ארדן: כאשר הוא אומר הפחיתו זה הפחיתו, אבל כל פעם כשהוא אומר השווינו, זה אומר ייקרנו כי העלו את מחירי הסולר על ליטר עד שהם הגיעו לרמה של בנזין ואולי אפילו יותר.

גלעד ארדן: שלא יתפרש מזה שהם הפחיתו.

ערן יעקב: לא יותר.

ערן יעקב: חד משמעית לא יותר, אבל אם אתה מעלה את הנקודה הזאת צריך לציין שהעלינו ממש לא יותר את הבלו.

גלעד ארדן: אני אומר לך שגם הרווחתם מזה כי כל נכי צה"ל שהיה להם פטור מאגרה וכאשר הם רכשו רכב דיזל הפטור מהאגרה היה בעל משמעות הרבה יותר גדולה עבורכם, ואתה הרי מבין על מה אני מדבר, אז הם בעצם כבר לא מרוויחים את ההטבה הזאת ולעומת זאת משלמים הרבה יותר על דיזל.

ערן יעקב: שיפרנו את כל שיקולי הצרכן של המשק הישראלי והתחברנו לכל מה שקורה בעולם.

גלעד ארדן: זה בהנחה שדיזל לא פחות מזהם מבנזין.

ערן יעקב: אחד על אדם יותר ואחד על הסביבה, כמו שאתה יודע ושכבר נאמר בוועדה הזאת יותר מפעם אחת.

גלעד ארדן: תלוי איזה רכבי דיזל.

גלעד ארדן: לא משנה, לא ניכנס לזה עכשיו.

ניר ימין: אני רוצה לחזור על העיקרון של קביעת הקבוצות.

ניר ימין: הוועדה בעצם החליטה שהשר להגנת הסביבה יקבע את הדרך שבה יוצג דירוג זיהום האוויר לפי סעיף 2(1) בהתאם לפרמטרים הקבועים בסעיף 2(1) ובלבד שהוא יקבע את זה באיזשהו יחס של מספרים וצבעים או משהו בדומה לזה.

אבי מושל: שהסימון יהיה ברור.

אבי מושל: הוא לא יכול לכתוב בחוק סימון שיהיה ברור.

גלעד ארדן: נחשוב אחר כך עם משרד המשפטים והמשרד להגנת הסביבה איך לנסח את זה.

גלעד ארדן: המשמעות היא שהשר יצטרך לקבוע צבעים שמייצגים רמת זיהום בהתחשב במידע על המזהמים שכלולים כאן.

גלעד ארדן: איך הוא עושה את החלוקה הפנימית, באיזה צבע הוא מסווג לאיזה רמת זיהום, זה הוא יקבע בתקנות.

גלעד ארדן: אני לא רוצה להתערב לו כרגע בשיקול הדעת הזה.

גלעד ארדן: הוא יחשוב איך הכי טוב, יתייעץ, ישווה בינלאומית על הצבעים שמיוצגים שם ובהתאם לזה.

אבי מושל: זה לא חייב להיות צבעים.

אבי מושל: אלה יכולות להיות אותיות או מספרים או משהו כזה.

אבי מושל: יכול להיות שילוב שלהם.

אבי מושל: צריך שהסימון יהיה ברור לצרכן אבל לא להתקבע רק על הצבעים.

גלעד ארדן: צבעים וסימונים נוספים.

גלעד ארדן: אין דבר יותר ברור מצבעים בעניין הזה וזה צריך להיות המינימום.

גלעד ארדן: אתם רוצים להוסיף מעבר לזה ולסבך את זה?

אבי מושל: 15 דרגות צבע, זה יכול להיות בעייתי.

קריאה: זאת ההצעה של היבואנים.

גלעד ארדן: אני לא אמרתי כמה צבעים וכמה קטיגוריות.

גלעד ארדן: אתה יכול להחליט שאתה מחלק את הקטיגוריות לשלוש או לארבע.

גלעד ארדן: אמרתי, זה בהתאם לאיך שאתם תקבעו את זה.

דנה נויפלד: הערה.

דנה נויפלד: אולי זה נשמע קצת קטנוני אבל ההגבלה לצבעים יכולה להיות בעייתית.

דנה נויפלד: צריך להותיר גמישות, כמו שאומר אבי.

דנה נויפלד: יכול להיות שצבעים זה פחות מאשר אותיות שהן שחורות.

גלעד ארדן: זה אכן נשמע קטנוני ובזה צדקת.

גלעד ארדן: אני חושב שאין פה מה להמציא את הגלגל.

גלעד ארדן: זה משהו שקיים.

גלעד ארדן: ראינו דוגמאות לזה מעיתונות בעולם.

גלעד ארדן: זה נראה מאוד חד וברור.

גלעד ארדן: הוא ירצה, יוסיף עוד פרטים לפרסום, אבל הבסיס צריך להיות בסיס.

גלעד ארדן: יותר קל לעין להפריד בין צבעים או להתחיל להפריד בין אותיות?

דנה נויפלד: הדבר היחיד שאני אומרת שבגלל שזאת חקיקה ראשית וכל ההסדרה של זה עוד לא ברור איך היא תיראה, אפשר להשאיר גמישות לשר להחליט גם אחרת.

גלעד ארדן: זה לקריאה ראשונה.

גלעד ארדן: תחשבו על זה.

גלעד ארדן: יש לכם כחודש עד להכנה לקריאה שנייה ושלישית.

גלעד ארדן: אם תבואו עם בקשה לעשות משהו רחב יותר כי בודקים זה מול זה, אני אפתח את זה.

גלעד ארדן: אני לא נעול על זה.

אבי מושל: בפגישה הקודמת ביקשתם שנתייחס לשטח הכולל של הפרסום מתוך שטח המודעה.

אבי מושל: ישבתי קצת עם אנשי הפרסום אצלנו ואין לי עדיין תשובה סופית, אבל אחת ההערות שלהם הייתה לגבי פרסומת אלקטרונית, שם להגדיר שטח זה קצת בעייתי.

ניר ימין: הורדנו פרסומת אלקטרונית.

אבי מושל: פרסום בטלוויזיה או פרסום באינטרנט.

אבי מושל: את זה לא הורדנו.

אבי מושל: השאלה אולי אפשר לדבר על זמן שידור.

קריאה: ירדנו מטלוויזיה.

ניר ימין: רק מפרסומות עקיפות.

ניר ימין: הוועדה דיברה על פרסומת עקיפה ולא של טלוויזיה.

אבי מושל: הסברנו שב-15 שניות אין שום דבר שאדם יכול לקלוט.

גלעד ארדן: לגבי פרסומת אלקטרונית, אמרנו שזה יופיע בגוף הפרסומת ולא שזה לפי זמן.

אבי מושל: למיטב זיכרוני לא הגדרנו את הזמן שמדבר על פרסומת.

גלעד ארדן: אז איך מיישמים את החוק הזה בטלוויזיה?

קריאה: בחלק מסוים מהפרסומת צריכים להופיע 20 אחוזים.

קריאה: כך אני מבין.

קריאה: השטח מתוך התמונה המוצגת.

גלעד ארדן: לאורך כל ה-30 שניות?

קריאה: כך אני הבנתי.

גלעד ארדן: אני לא חושב שזאת הכוונה.

גלעד ארדן: זה לא מתאים לכל סוג של פרסומת.

עומר סלע: מעבר לנושא של ניסוחים ודברים אחרים אני רוצה לומר שנעשה היום פרסום גם בטלוויזיה ובערוצים אלקטרוניים אחרים בתחומים אחרים לא של רכב שיש בהם סימון של צריכת אנרגיה ושל יעילות ובעיקר רואים את זה במזגנים וגם היצרנים והיבואנים עצמם מפרסמים מתוך אינטרס שלהם.

עומר סלע: הדברים האלה קיימים.

גלעד ארדן: אי אפשר יהיה להשאיר את זה בנוסח הסופי בלי התייחסות.

גלעד ארדן: אני מציע שלקריאה השנייה והשלישית גם המשרד להגנת הסביבה ייפגש עם היבואנים ותנסו לחשוב על רדיו וטלוויזיה, כיצד החוק הזה יחול בהם.

גלעד ארדן: זאת אומרת, לפי הבנתי זה צריך לחול על רדיו וטלוויזיה אבל לא באופן שבו ידברו על זה דרך הקריין אלא באופן שזה יופיע באיזשהו גודל של המסך לאורך כמה איקס אחוזים מזמן הפרסומת כזמן מינימום.

גלעד ארדן: עוד פעם, אני לא רוצה לקבוע מסמרות בזה.

גלעד ארדן: אני מציע שתסתכלו גם מה עושים במדינות אחרות בעניין הזה ואם בכלל יש חובה בפרסומת אלקטרונית כי בכל זאת זה קצת בעייתי היישום של זה.

גלעד ארדן: כרגע אני אשאיר את הנושא של אמצעים אלקטרוניים חזותיים, אבל עם אפשרות לקראת הקריאות הבאות או להוציא את זה לגמרי או להחיל לגבי זה הוראות שונות בחוק או להשאיר את זה אחר כך לשר.

גלעד ארדן: אלה שלושת האופציות שיש לנו – או להוריד את זה לגמרי, או להחיל בחוק הנחיות אחרות או להשאיר את זה לשיקול דעתו של השר להגנת הסביבה.

יעקב אנוך: מעצם הקביעה של אמצעים אלקטרוניים חזותיים, זה לא כולל רדיו כי רדיו הוא לא חזותי.

גלעד ארדן: בסדר, אז טלוויזיה.

יעקב אנוך: בוא נבהיר שזה לא כולל רדיו כי אין דרך ברדיו לעשות את זה.

אבי מושל: חשבתי שעל רדיו לא דיברנו.

גלעד ארדן: למה?

גלעד ארדן: צבע אדום ואז מתחילה הפרסומת לרכב.

יעקב אנוך: לגבי טלוויזיה.

יעקב אנוך: בדרך כלל בעולם לא מקובל להכניס את הנתונים האלה בטלוויזיה כי בטלוויזיה יש כמה סוגי פרסומת כאשר האחד הוא סרטונים שמבוימים בצורה מסוימת ושם המסר בדרך כלל הוא הרכב ולא שום דבר אחר.

יעקב אנוך: הדבר השני הוא שקופיות חסות כאשר בשקופיות חסות, שלצורך העניין זה כמו עיתון מוקרן, ואז אולי אפשר למצוא את הנוסחה להשתמש בזה.

יעקב אנוך: מאחר שטלוויזיה נמדדת בשניות ויש תשדירים של 15 שניות, של 25 שניות – ב-25 שניות בסך הכל קשה מאוד להגדיר על מה אנחנו מדברים.

גלעד ארדן: קיבלנו את עמדתך.

יעקב אנוך: אני יודע, אבל צריך להסתכל לזה יותר עמוק.

יעקב אנוך: החשש שלי שדווקא המשרד לאיכות הסביבה ינהג כמו שהוא בדרך כלל נוהג כשהוא רואה רק את עצמו והוא לא רואה אף אחד מלבדו והוא יקבל החלטות שיהיה קשה מאוד להתמודד אתן.

גלעד ארדן: גם לי יש נטייה כזו ולכן ביקשתי מהם כבר עכשיו לנסות להידבר אתכם וגם לבדוק בעולם ולראות מה קיים.

גלעד ארדן: לאחר מכן לבוא עם עמדה ברורה כאשר תחושת הבטן שלי היא שצריך ללכת על זמן מינימלי מסוים מתוך הפרסומת שבו תהיה כתובית למטה כמו המציג אינו רופא או המציג אינו שוטר וכולי.

יעקב אנוך: לגבי האחוזים, הצגנו את זה בפעם שעברה ולעניות דעתי הבנו כולנו כאן, כולל חברי הוועדה שישבו כאן והתבטאו, שהמספר שכתוב כאן הוא מספר לא סביר והמספר שהצגנו של 5 אחוזים כמו בסיגריות או כמו בדברים אחרים הוא מספר סביר.

יעקב אנוך: הייתי רוצה לחזור ל-5 אחוזים ולהיות ברורים שאנחנו הולכים ל-5 אחוזים ושלא נמצא את עצמנו פתאום ב-20 אחוזים אחרי שהמשרד להגנת הסביבה או מישהו יחליט שזה מה שהוא רוצה.

גלעד ארדן: נשמע גם את המשרד להגנת הסביבה שבטח ירצו להתייחס לזה.

אבי מושל: אנחנו משתדלים להתייחס למה שהציבור צריך ופחות לעצמנו.

יעקב אנוך: פעם מישהו אמר ש"המדינה זה אני", זה היה לואי ה-14, וכך אתם בערך נוהגים.

גלעד ארדן: זה לא לעניין.

גלעד ארדן: בוא לא נעשה הכללות.

גלעד ארדן: גם לא כל יבואני הרכב ממש פועלים למען הציבור.

אבי מושל: עשינו סקיצות ראשוניות ואנחנו חושבים שכדי להכניס את כל הנתונים שמופיעים כאן צריך סדר גודל של 15-20 אחוזים משטח מודעה, אבל אמרתי שעשינו רק סקיצות ראשוניות ואנחנו רוצים לשבת עם אנשים שיעצבו את זה ואז נראה את השטח האמיתי שזה תופס.

ניר ימין: קח בחשבון שהיושב-ראש ציין שלא צריך לציין את כל הפרמטרים כאן אלא השר קובע בדיוק את הדרך.

ניר ימין: אולי יצטרכו לעשות רק את הצבעים והמספרים.

אבי מושל: צריך לתת איזשהו הסבר.

אבי מושל: אם תסתכל על המודעות כאן, יש קצת הסברים מה הנתונים האלה כוללים.

אבי מושל: אלה לא סתם צבעים ומספרים.

גלעד ארדן: לא ראיתי שזה מופיע בפרסומת בעיתון.

גלעד ארדן: זה שיש לך בדף את ההסבר, זה בסדר, אבל זאת לא פרסומת.

גלעד ארדן: מה שאתה מראה לי זה עמוד שלם.

גלעד ארדן: חוץ מזה צריך לזכור שצריך לראות איזה אוטו ואיזה אדם.

אבי מושל: ברור.

אבי מושל: לכן אני אומר שצריך לעשות הדמיה אמיתית ולראות איך זה נראה.

גלעד ארדן: רוב הפרסומות של רכבים על פני עמוד שלם או שניים.

יעקב אנוך: לא, רוב הפרסומות לא.

יעקב אנוך: הרוב זה עמוד שלם, שני עמודים זה חריג, ויש נטייה לעשות סטריפים שזה רבע עמוד.

אבנר פלור: אנחנו מתייחסים כאן גם לנושא של הפליטות וגם לנושא של צריכת הדלק.

אבנר פלור: בצריכת דלק אנחנו מפנים לאותן תקנות שבתהליכי חקיקה ועדיין לא הגיעו לוועדת הכלכלה.

אבנר פלור: הדרישה שם שכל הנושא של תצרוכת הדלק, שהנתונים יהיו על דף A-4.

אבנר פלור: לדעתי צריכים להתייחס לזה שלא תהיה סתירה.

גלעד ארדן: על מה אתה מדבר שזה יהיה ב-A-4?

גלעד ארדן: אלה שני פרסומים נפרדים.

גלעד ארדן: מה שאתה מדבר, זה לא בעיתון.

אבנר פלור: לא, זה לא בעיתון.

גלעד ארדן: אתם לא הולכים לדרוש בעיתון פרסום על A-4, את נתוני צריכת הדלק.

אבנר פלור: נכון.

גלעד ארדן: בסוף לא יראו את האוטו.

אבנר פלור: אני מבין שאנחנו מפנים בחוק.

ניר ימין: בחוק אנחנו לא מפנים לתקנות.

ניר ימין: אמרנו ששר התשתיות יקבע תקנות לעניין הדרך בה יימדד הדלק והדרך של ההצגה.

ניר ימין: בדיון הקודם הוועדה החליטה שלא להפנות לתקנות במיוחד שהן עדיין לא קיימות.

אבנר פלור: הבקשה השנייה שלנו.

אבנר פלור: מכיוון שכל הנתונים האלה שאנחנו מדברים עליהם מתקבלים במשרד התחבורה באמצעות יבואני הרכב, כאן אנחנו רוצים שבסעיף 5 זה יהיה בהתייעצות עם שר התחבורה.

אבנר פלור: הדברים האלה ייקבעו בהתייעצות מכיוון שממילא כל החומר הזה מצוי בידינו.

גלעד ארדן: איזה חומר מצוי בידכם?

אבנר פלור: כל הנתונים שמדובר עליהם כאן, כל נתוני הפליטה, נתוני תצרוכת הדלק, מתקבלים מיבואני הרכב בעת אישור האב-טיפוס.

אבנר פלור: אני מציין באיזשהו מקום והם נמצאים במשרד התחבורה.

גלעד ארדן: הם נמצאים באתר האינטרנט שלכם.

אבנר פלור: יהיו בעתיד.

גלעד ארדן: השר להגנת הסביבה לא יודע לגלוש באינטרנט?

אבנר פלור: בדרך כלל תקנות כאלה וחוקים כאלה נעשים בשיתוף השר הרלוונטי.

אבנר פלור: מכיוון שהנושא הזה מאוד מהותי, כי אנחנו צריכים לבדוק ויכול להיות שבמהלך השנים גם חלק מההחלטות האלה ישתנו, זה אמור להיות באיזושהי התייעצות.

אבנר פלור: כמו שאמרנו לדוגמה בדיון הקודם שזה מתייחס ספציפית רק לרכב פרטי ולא למשאיות, הגורם שממונה ויודע את הדברים האלה זה שר התחבורה ולדעתי זה אמור להיות בהתייעצות אתו.

גלעד ארדן: שר התחבורה הוא לא רלוונטי לעניין זיהום האוויר.

גלעד ארדן: אתם אחראים על תחבורה ובטיחות בדרכים.

גלעד ארדן: תחבורה זה זרימת הרכבים.

אבנר פלור: אנחנו מאשרים את הרכב מההיבטים התקינתיים וגם מההיבטים הסביבתיים.

אבנר פלור: כשאני מאשר אב-טיפוס לרכב, אני מקבל את התקנות של זיהום אוויר ותקנות של תצרוכת הדלק ולפי זה אני מאשר.

אבנר פלור: אם זה ברישוי השנתי, אותו הדבר.

אבנר פלור: מי שבודק את הדבר הזה, זה לא המשרד להגנת הסביבה אלא משרד התחבורה.

גלעד ארדן: אפשר לקבוע זמן מקסימלי שהשרים הנכבדים יביאו תקנות לאישור.

גלעד ארדן: בסדר.

גלעד ארדן: אין בעיה.

גלעד ארדן: אנחנו נקבל את בקשתך וזה יהיה השר להגנת הסביבה שממונה על ביצוע זה והוא רשאי לאחר התייעצות עם שר התחבורה והבטיחות בדרכים ובאישור ועדת הכלכלה להתקין תקנות.

גלעד ארדן: אנחנו נבקש שהתקנות יוגשו לוועדה בתוך שלושה חודשים מיום פרסומו של חוק זה.

גלעד ארדן: זה בסדר?

גלעד ארדן: זה יספיק לכם?

גלעד ארדן: ושזה לא ימתין על שולחנו של השר במשך חודשים ארוכים.

יעקב אנוך: אדוני היושב-ראש, לגבי נושא תצרוכת דלק.

יעקב אנוך: מתוך המשתמע, אני חושב שלא כל כך ברור.

יעקב אנוך: הכוונה להישען על התקנים הבינלאומיים ולא להמציא איזה תקן מסוים שמישהו מחר לא ידע איך מודדים אותו ואף אחד לא ידע איך להתמודד אתו.

גלעד ארדן: אתה עכשיו מתווכח אתם על תקנות שעוד לא הונחו על שולחן הוועדה.

גלעד ארדן: המשרד רוצה להגיש תקנות איך יפורסמו נתוני צריכת דלק.

גלעד ארדן: הבנתי נכון את משרד התשתיות?

עומר סלע: כן.

יעקב אנוך: על איך יפורסמו אין לנו בעיה.

גלעד ארדן: גם איך הם ייקבעו ולא רק איך הם יפורסמו.

גלעד ארדן: איך ייקבעו גם הנתונים.

גלעד ארדן: התקנות עוד לא הוגשו כך שאני לא יודע עוד מה המשרד רוצה בכלל.

גלעד ארדן: בעניין הזה אתם צריכים להתדיין אתו לפני שהוא מביא את התקנות וגם אחרי.

גלעד ארדן: אני עוד לא יודע מה המשרד מתכוון להביא לנו.

אבנר פלור: הוא מתבסס על התקינה האירופאית לרכב.

גלעד ארדן: זה עדיין לא על השולחן.

גלעד ארדן: כאשר זה יגיע, נאשר או לא נאשר ובהתאם למה שיצא מכאן, החוק יפנה לשם, לאותו מנגנון.

ניר ימין: התקנות שיגיש משרד התשתיות יגיעו לאישור ועדת הכלכלה והטענות שלהם יישמעו.

גלעד ארדן: כרגע אנחנו רוצים שיפרסמו בעיתונים נתונים על צריכת הדלק.

גלעד ארדן: כרגע הנתונים על צריכת הדלק הם לפי מה שמוסרים היבואנים.

יעקב אנוך: לא.

יעקב אנוך: לפי תקן בינלאומי כפי שהיצרנים מודדים ונמדדים בעולם ואנחנו מקבלים את הנתון ומעבירים אותו למשרד התחבורה.

גלעד ארדן: כרגע מה שיש בידי משרד התחבורה, זה מה שאתם נותנים לו.

גלעד ארדן: מה התקנות שעומדות לבוא אמורות לשנות בנתונים האלה?

אבנר פלור: במסגרת התקנות אנחנו ביקשנו שתצרוכת הדלק תהיה באמת לפי התקנים הבינלאומיים.

גלעד ארדן: הם אומרים שגם כך הם מוסרים לכם.

גלעד ארדן: אתה רוצה לעגן את זה שזה יהיה גם מחויב על פי התקנות למסור בסטנדרט הזה.

אבנר פלור: כן.

ניר ימין: זה מה שהוועדה החליטה.

ניר ימין: ששר התשתיות יקבע תקנות לעניין המדידה של תצרוכת הדלק.

לאה ורון: מה שהחליטה הוועדה בסעיף 2(2) ששר התשתיות יקבע בתקנות את אופן צריכת הדלק.

קריאה: כפי שאני מבין התקנות האלה הן לא באישור הוועדה.

ניר ימין: הן באישור הוועדה.

לאה ורון: אני חושבת שהן באישור הוועדה.

גלעד ארדן: נשאר לנו עוד להכריע בעניין הגודל.

ניר ימין: לא רק גודל אלא גם לעניין הפרסומת.

ניר ימין: אני חושב שמה שנכון לעשות זה לפצל את סעיף 3 לשני סעיפים כי הרישא שלו, עד "כל עוד לא הוכח אחרת" היא בעצם חזקה לגבי פרסומת שנעשתה, רואים כאילו היצרן עשה אותה ואם המוצר מיובא - בעצם צריך לומר רכב מנועי - היבואן או נעשתה לפי הוראותיהם.

ניר ימין: ההוראה השנייה צריכה לדבר על פרסומת והדרך שבה שודרה, רואים אותה ככזו שמיועדת לציבור בישראל.

ניר ימין: כלומר, רק על פרסומות כאלה החוק הזה יחול ולא על כלל הפרסומות.

גלעד ארדן: במקום הדרך שבה נעשתה – הדרך שבה שודרה.

ניר ימין: כן, ואולי לא לומר שהיא כוונה בעיקר לציבור בישראל אלא כפי שמופיע בחוק התקשורת - המיועדת בעיקרה לציבור בישראל.

גלעד ארדן: החלק הראשון נשאר אותו הדבר והחלק השני – אם הדרך שבה שודרה הפרסומת עולה כי היא לא מיועדת בעיקרה לציבור בישראל.

לאה ורון: למה אתם אומרים את המילה שודרה?

ניר ימין: כי בדיון הקודם נאמר שכאשר אומרים את הביטוי בדרך שבה נעשתה פרסומת, עלולים להבין שהיא נעשתה באופן שמכוון לציבור בחוץ לארץ דווקא, וזה משודר בארץ.

גלעד ארדן: אין שום קשר למה התכוונו כשעשו אותה.

ניר ימין: אמר נציג המשרד להגנת הסביבה שיכול להיות שהמודל הזה ששר התשתיות יקבע תקנות לעניין המדידה שעל בסיסו הם יקבעו בתקנות, הוא מנגנון שהוא אולי טיפה מסורבל.

ניר ימין: הפרסומת צריכה לקבוע שני עניינים: האחד, מידע על כמות הפחמן, פחמן חד-חמצני וכן הלאה, והשני זה נתונים לגבי צריכת הדלק.

ניר ימין: לגבי צריכת הדלק, שר התשתיות צריך לקבוע בתקנות.

גלעד ארדן: הוא לא צריך.

גלעד ארדן: הוא רוצה לקבוע בתקנות.

גלעד ארדן: גם היום יש נתונים על צריכת הדלק.

גלעד ארדן: הנתונים על צריכת הדלק שיופיעו במודעה, זה מה שיש לגבי זה במשרד התשתיות כפי שאושרו על ידי משרד התשתיות.

אבנר פלור: אבל התקנות, כאשר מדברים על תצרוכת דלק, הן לא רק מפנות לתקן הבינלאומי אלא גם אומרות איזה נתון מתוך התקן הבינלאומי.

גלעד ארדן: זה לא מעניין אותי איך אתם מחשבים את צריכת הדלק.

גלעד ארדן: מה שהוא צריך לכלול במודעה זה את אותה צריכת דלק עם הנתון שאושר על ידכם.

גלעד ארדן: לא איכפת לי איך חישבתם את זה.

גלעד ארדן: אם מחר תשנו את החישוב לעירוני, לא מעניין אותי.

גלעד ארדן: איזה משרד אחראי?

אבנר פלור: משרד התשתיות בהתייעצות עם שר התחבורה.

ניר ימין: גם לעניין המדידה אתם רוצים?

אבנר פלור: כן.

גלעד ארדן: המדידה היא לא בחוק הזה.

גלעד ארדן: אני מבקש עוד פעם להסביר ואני לא יודע למה אני לא מצליח.

גלעד ארדן: החוק הזה עוסק בפרסומת והשאלה היא מה הם צריכים לפרסם.

גלעד ארדן: ביקשנו מזהמים וביקשנו צריכת דלק.

גלעד ארדן: תשאל אותי איזה צריכת דלק הם צריכים לפרסם – זאת שנמצאת בידי המשרד לתשתיות לאומיות.

ניר ימין: בחוק לא ייאמר ששר התשתיות יקבע בתקנות.

ניר ימין: זה לא יהיה בחוק הזה.

גלעד ארדן: לא.

גלעד ארדן: כי כרגע הוא לא קבע בתקנות.

גלעד ארדן: כרגע יש אצלם נתונים.

גלעד ארדן: זה לא אומר שמותר ליבואנים להטעות את משרד התשתיות.

גלעד ארדן: אתם היום עושים הליך של בדיקה מסוימת?

גלעד ארדן: אתה מקבל מיבואן נתוני צריכת דלק, אתה בודק?

יעקב אנוך: לא מהיבואן.

יעקב אנוך: הוא מקבל מהיצרן את כלל הדוקומנטים החתומים והמאושרים כחוק.

גלעד ארדן: אתה מסתכל שזה הגיוני?

גלעד ארדן: אתה בודק את זה?

עומר סלע: לפני כשנה ביקשנו מכל יבואני הרכב להעביר אלינו נתוני צריכת הדלק, וזה היה חלק מההיערכות שלנו לנושא של ועדת מיסוי ירוק והפעילות המשותפת.

עומר סלע: אף על פי שביקשנו – כביכול בקשה בסטנדרט ברור ואנחנו משרד ממשלתי שמבין אולי מעט יותר מהאזרח הממוצע – קיבלנו נתונים.

עומר סלע: אני רוצה לומר שאמנם יבואני הרכב מפרסמים את נתוני צריכת הדלק גם בפרסומים שלהם במקומות שונים וגם באתרי מחירון הרכב של יצחק לוי, היום כל אחד בוחר.

גלעד ארדן: אתה רוצה לומר שזה מעולם לא נבדק על ידי המדינה.

עומר סלע: לא.

עומר סלע: אני רוצה לומר שחשוב מבחינתנו שייעשה סדר בהצגת הנתונים כדי שיהיו ברי השוואה.

קריאה: אתה מתכוון הצגה אחידה?

עומר סלע: הצגה אחידה שתאפשר השוואה, כי יש יבואנים שמפרסמים רק צריכה ממוצעת ואחרים מפרסמים רק עירונית ובין-עירונית.

קריאה: על זה יחליט שר התשתיות.

עומר סלע: קיבלנו נתונים וכל יבואן הציג אותם בצורה קצת אחרת, כך שהיה לנו קשה לעבוד עם הנתונים האלה.

עומר סלע: אם לנו קשה להתמודד עם זה, בוודאי לצרכנים זה קשה.

גלעד ארדן: אם היה לכם קשה, למה לא ביקשתם מהם את אותו נתון מכל יבואן?

גלעד ארדן: כלומר, צריכה עירונית או צריכה בין עירונית או צריכה ממוצעת?

עומר סלע: יש למשל יבואנים שמפרסמים צריכה עירונית בין 11.2 ל-11.4.

אבנר פלור: אמרתי בדיון הקודם שהיום גם ללא התקנות האלה היבואנים מפרסמים את תצרוכת הדלק לפי התקינה הן בפורום שלהם והן בפרוספקטים שלהם.

אבנר פלור: זאת אומרת, זה כבר מופיע וזאת לא המצאה.

אבנר פלור: פשוט רוצים להסדיר את זה כך שתהיה אחידות ובצורה רשמית, אבל היום זה מופיע.

גלעד ארדן: כרגע, כל עוד אין תקנות שהבאתם, כשאני רוצה כאן בחוק הזה שמונח על שולחננו היום ואין עדיין תקנות, לחייב אותם לפרסם נתוני צריכת דלק, אין לי ברירה כרגע, כל עוד לא קבעתם תקנות שעושות אחידות בדיווח, אלא לחייב אותם לפרסם את הנתונים, את אותם נתונים שגם הם העבירו למשרד התשתיות ושנמצאים היום בידי משרד התשתיות.

גלעד ארדן: אתם לא הבאתם עדיין תקנות שקובעות אחידות, כך שאני לא יכול לחייב אותם במשהו שאני עוד לא יודע ואין לי את הידע המקצועי.

גלעד ארדן: יקי, גם בנתונים שלכם, עוד לא מצאתי מבחן רכב אחד שהיבואנים מפרסמים שהם הוכחו כנתונים.

יעקב אנוך: יש תקן EEC שאומר שבודקים דלק במחזורים כאלה וכאלה ואת זה עושים במעבדות.

יעקב אנוך: את זה לא עושים היצרנים אלא זה הולך למעבדה חיצונית כי הם מביאים מסמך.

יעקב אנוך: ברור שמה שמופיע שם, הוא לא בהכרח מה שאתה ואני נוסעים בטמפרטורות שאנחנו נוסעים כאן.

גלעד ארדן: זאת הטעייה בפרסום.

יעקב אנוך: זאת לא הטעייה.

גלעד ארדן: לא צריך לבדוק את זה במעבדה.

גלעד ארדן: צריך להיכנס למרכז ברלין בשעות העומס ולמדוד צריכה עירונית עם מזגן ובלי מזגן, לחשב כמה זמן אדם נוסע בדרך כלל עם מזגן ובלי מזגן, לעשות ממוצע וזאת צריכה עירונית.

יעקב אנוך: את זה המעבדה עושה.

גלעד ארדן: אותו הדבר צריך לעשות בבין-עירוני.

גלעד ארדן: כל נתון שהתקבל במבחן רכב שקראתי עד היום, הנתונים של הצריכה יצאו גבוהים יותר ממה שהיצרנים מפרסמים.

גלעד ארדן: אני לא רומז על תביעה ייצוגית נגדכם.

יעקב אנוך: הייתה ונדחתה.

גלעד ארדן: על זה?

יעקב אנוך: על זה, כן.

יעקב אנוך: הייתה ונדחתה.

יעקב אנוך: יש רק נתון אחד שצריך לדעת.

יעקב אנוך: בתקן שמפרסמים זה ליטר למאה קילומטרים, בניגוד למה שהציבור הישראלי מצפה לקילומטר לליטר.

יעקב אנוך: אנחנו הופכים את זה.

גלעד ארדן: הנה, קיבלתם רעיון.

גלעד ארדן: אולי אפשר לחייב אתכם כבר לעשות את החלוקה שיופיע כמה קילומטרים הוא עושה לליטר.

יעקב אנוך: לנו אין בעיה עם זה.

יעקב אנוך: הנתונים שהוא קיבל הם מאה חלקי וזה מסובך.

גלעד ארדן: אפילו שר התעשייה כבר הבין את זה אלא שהוא עוד מתעכב בהבאת תקנות שיקבעו מחיר ליחידת מידה.

גלעד ארדן: הוא קרוע בין הציבור להתאחדות התעשיינים וכולי.

ניר ימין: אמרנו שהחובה לכלול 20 אחוזים משטח הפרסום של נתוני פליטת מזהמים, זה לא ידבר על פרסומת שמקורה בחוץ לארץ ושמהדרך בה היא משודרת עולה שהיא מיועדת בעיקרה לציבור בישראל.

ניר ימין: העלתה מנהלת הוועדה נכונה כשהיא שאלה מה קורה לגבי פרסומת שמקורה בחוץ לארץ, אבל היא בכתב.

ניר ימין: האם כן יראו אותה כפרסומת אסורה לפי הוראות החוק הזה.

ניר ימין: אנחנו לא פוטרים פרסומות שמקורן בחוץ לארץ ושנעשו בכתב אלא רק פרסומות שמקורן בחוץ לארץ והן שודרו.

גלעד ארדן: מה קורה במודעות באנגלית בג'רוסלם פוסט וב-הארץ?

גלעד ארדן: לקחו כמו שקיים בחוץ לארץ ושמו את זה כמו שזה בעיתון.

גלעד ארדן: מהדרך שפה פורסמה, עולה שזה כן מיועד.

גלעד ארדן: הבנתי.

דנה נויפלד: זאת החלטה שלכם.

דנה נויפלד: אני הבנתי שהוועדה רוצה להרחיב את זה.

דנה נויפלד: זאת אומרת, אם תחליטו שאתם רוצים שזה יחול גם על הג'רוסלם פוסט, זה חל.

גלעד ארדן: בוודאי.

גלעד ארדן: למה שלא יחול?

דנה נויפלד: אני לא מתנגדת לכך.

גלעד ארדן: לא הבנתי למה הסקת שיש לנו רצון להחריג עיתונות באנגלית שמופצת בישראל.

ניר ימין: 4.

ניר ימין: עונשין.

ניר ימין: אני חושב שהעונש של מאסר כאן, אני לא בטוח שהוא רלוונטי כי בכל זאת מדובר על איזושהי חובת פרסום צרכנית ואני לא בטוח מה צריך להרתיע בעונש מאסר לגבי חובת פרסום כזאת.

גלעד ארדן: אין לי עניין במאסר.

גלעד ארדן: זה רק עניין של קנס.

גלעד ארדן: אפשר להשאיר את זה רק עם קנס?

ניר ימין: כן.

ניר ימין: אפשר להשאיר רק עם קנס.

דנה נויפלד: בדקנו את חוק הגנת הצרכן כדי שיהיה הגיון דומה.

דנה נויפלד: בחוק הגנת הצרכן יש שתי אופציות שנראות מתאימות לעניין הזה.

דנה נויפלד: האחת, לפי סעיף 4, שם מדובר על חובת גילוי לצרכן, ואז החוק קובע שהפרה של חובת הגילוי לפי סעיף 4 – זה לדעתי שבע פעמים.

ניר ימין: חובת גילוי היא פי שבעה מ-61(א)(2).

דנה נויפלד: יש הפרה נוספת.

דנה נויפלד: האופציה השנייה היא סימון טובין ואריזתם, פירוט המצרך ופירוט תחולה, וכאן החוק קובע שהפרה של הסעיף הזה הקנס הוא פי שלושה.

דנה נויפלד: שאלנו את עצמנו מה יותר דומה, מה הוועדה סבורה שיותר דומה.

דנה נויפלד: האם זה יותר דומה להפרת חובת הגילוי או להפרה של סימון טובין ואריזתם.

דנה נויפלד: זאת שאלה דה צריכה להכריע בה.

גלעד ארדן: כאשר את מדברת על סימון מוצרים, מדובר על הרבה יותר פריטים.

גלעד ארדן: אני הייתי הולך על פי שבעה.

ניר ימין: גם אני חושב שזה יותר דומה לחובת גילוי, על אף שהעונש הוא קצת יותר מחמיר.

ניר ימין: במהות אני חושב שזה יותר דומה לחובת גילוי מאשר לחובת סימון.

גלעד ארדן: נשאיר את זה על פי שבעה, אלא אם כן חברת הכנסת תירוש מתנגדת.

רונית תירוש: לא.

ניר ימין: לסעיף 5, ביצוע ותקנות, בדיון הקודם, וגם עכשיו, דובר על כך שזה לא יהיה שר התעשייה.

גלעד ארדן: הסכמנו, השר להגנת הסביבה בהתייעצות עם שר התחבורה והבטיחות בדרכים.

גלעד ארדן: אמרנו שהתקנות יוגשו לאישור הוועדה כשלושה או ארבעה חודשים לפני כן.

ניר ימין: המשרד להגנת הסביבה אמר שהוא יכול להסתדר עם שלושה חודשים.

גלעד ארדן: שלושה חודשים מפרסומו של חוק זה.

לאה ורון: מדובר על מתן סמכות לשר בעניין דרכי הפרסום.

גלעד ארדן: כאן תהיה סינכרוניזציה.

גלעד ארדן: פה ייכנס מה שדיברנו קודם, ובלבד שדרך ההצגה תכיל גם את הסימול על פי צבעים.

גלעד ארדן: מעבר לזה הוא יכול להוסיף איזה הוראות שהוא מוצא לנכון, כמובן באישור ועדת הכלכלה ובהתייעצות עם שר התחבורה והבטיחות בדרכים.

יעקב אנוך: אני חושב שדברי ההסבר צריכים להיות מופצים על ידי המשרד להגנת הסביבה בכל צורה שהיא, כולל עמודים שלמים בעיתונות ואין לנו התנגדות לזה שימלאו את העיתונות בעמודים שלמים של דברי הסבר.

גלעד ארדן: אתה הרי מוטרד מהאינטרס של הגנת הסביבה ואני פחות מוטרד, אבל בכל מקרה ההליך הציבורי יתבצע.

גלעד ארדן: כלומר, ככל שהמשרד ירצה לכלול כאן דברים נוספים מעבר לסימול של הצבע, הוא עדיין צריך להתייעץ עם משרד התחבורה וגם להביא את זה לאישור ועדת הכלכלה.

גלעד ארדן: כלומר, לא נראה לי שתיווצר סיטואציה בה הוא יחייב אתכם לפרטים רבים כי המטרה שלנו בוועדה – והיא משותפת גם לכם – שהציבור יהיה לו הכי קל ופשוט להבין את הפרסום.

גלעד ארדן: אין לנו שום עניין לסבך את הפרסום.

גלעד ארדן: לכן הוא לא יוכל להביא כמות מלל בלתי סבירה ביחס למודעה.

גלעד ארדן: קודם כל, המודעה באה לפרסם רכב והיא לא באה לפרסם איכות סביבה ואנחנו מכירים בכך.

גלעד ארדן: אפילו דב חנין מכיר בכך.

גלעד ארדן: אני רוצה להרגיע אותך ולומר לך שאנחנו עדיין נחזור לשולחן הזה כדי לראות האם הדברים שהוא רוצה להוסיף מעבר לצבע, הם דברים הגיוניים, אבל אני לא רוצה לקבוע כבר מסמרות ולומר שזה יהיה חמישה אחוזים, עשרים אחוזים.

גלעד ארדן: בוא נשים את זה כרגע על 10 אחוזים.

גלעד ארדן: יש לנו עוד קריאה בדרך, יהיה לפחות עוד חודש-חודש וחצי עד הדיון הבא ואני מבקש שאתם גם תקבלו אותם לפגישה בעניין הזה כדי להציג לכם דוגמאות ממקומות אחרים בעולם וגם אתם תבדקו באופן עצמאי ונתכנס שוב עוד חודש-חודש וחצי כדי לקבל הכרעה לגבי הגודל.

גלעד ארדן: נרשדם את זה כרגע על 10 אחוזים.

ניר ימין: 5.

ניר ימין: ביצוע ותקנות

ניר ימין: השר להגנת הסביבה, בהתייעצות עם שר התחבורה והבטיחות בדרכים ובאישור ועדת הכלכלה של הכנסת, רשאי להתקין תקנות לעניין חוק זה, לרבות –

ניר ימין: (2) גודל האותיות וצורתן.

ניר ימין: (5) דרך הצגת דירוג רמת הזיהום לעניין סעיף 2(1) ובכלל זה צבעים.

גלעד ארדן: את יחידות המדידה התקניות אתה יכול למחוק כי החלטנו שנתוני פליטת המזהמים בהתאם לחומר הכימי לא ייכללו במודעה.

אבנר פלור: חוץ מתצרוכת הדלק.

גלעד ארדן: 2(1) יהיה 2(2).

גלעד ארדן: 2(2) נשאר רלוונטי.

גלעד ארדן: 2(1) הוא כבר לא רלוונטי.

גלעד ארדן: סעיף קטן (3) יפנה רק לסעיף 2(2) כי 2(1) לא אמור להיכלל.

גלעד ארדן: אפשר לאחד אותם לסעיף קטן אחד.

גלעד ארדן: אפשר לקפל את (4) לתוך (1) ואז יהיו לנו רק שלושה סעיפים קטנים.

ניר ימין: 6.

ניר ימין: תחילה

גלעד ארדן: זה כבר לא הגיוני, כי אם נתנו שלושה חודשים למשרד, התקופה צריכה להיות ארוכה יותר.

ניר ימין: אולי שישה חודשים.

ניר ימין: התקנות יובאו תוך שלושה חודשים ואחר כך עוד שלושה חודשים.

גלעד ארדן: ברגע שיאושרו התקנות.

ניר ימין: אני מזכיר שהתקנות יובאו תוך שלושה חודשים לאישור הוועדה ויכול להיות שהן לא יאושרו.

גלעד ארדן: אפשר לומר חודש מיום אישור התקנות על פי חוק זה?

ניר ימין: עדיף שלא להתנות כניסה לתוקף של חקיקה ראשית בכניסה לתוקף של חקיקת משנה.

גלעד ארדן: דווקא בחוק הזה אין דרך אחרת כי אחרת הם לא ידעו.

גלעד ארדן: כל עוד השר לא קובע כאן, באמת לא ברור מה אני דורש מהם.

גלעד ארדן: התקנות האלה הן מהותיות.

לאה ורון: לכן הציע עורך-דין ימין שישה חודשים בהנחה שבמשך שלושה חודשים תאשר הוועדה את התקנות.

גלעד ארדן: שישה חודשים זה זמן רב.

גלעד ארדן: אם יש תקנות שבאות ומאושרות, אין שום מניעה חודש אחרי כן שהם יתחילו לפרסם לפי התקנות שאושרו.

יעקב אנוך: אולי אפשר לקבוע חודש מיום אישור התקנות על פי חוק זה.

ניר ימין: אם אמרנו שהשר מגיש את התקנות תוך שלושה חודשים, אולי אפשר לקבוע תחילה של ארבעה חודשים והשר יהיה רשאי לדחות את התחילה של החוק בחודשיים או משהו כזה, אם הוא יראה שהוא לא מצליח להביא את התקנות בזמן.

גלעד ארדן: בסדר.

גלעד ארדן: תחילתו ארבעה חודשים מיום פרסומו, אבל בהנחה שיש לנו לפחות חודש בין התקנות לבין הכניסה לתוקף והשר יוכל, בלי ועדת הכלכלה.

ניר ימין: אתה לא רוצה שזה יובא לוועדת הכלכלה?

גלעד ארדן: לא.

גלעד ארדן: רק שידווח לוועדה שהוא דחה בחודשיים.

גלעד ארדן: אני רוצה שתהיה עין ציבורית על זה, שיש אפשרות לעשות את זה יותר מהר אבל הוא לא עושה את זה, אבל כל דבר להתנות ולשים דיון בבקשתו לדחות בחודשיים, עם כל הכבוד, זה יותר מדיי.

ניר ימין: הדיווח צריך שייעשה לוועדת הכלכלה מיד כשהוא מחליט לדחות או תוך פרק זמן מסוים?

דנה נויפלד: לא צריך את זה בחקיקה ראשית.

גלעד ארדן: השר יוכל לדחות בצו עד שישים ימים את תחילת החוק.

לאה ורון: חגי עידו או עידן, הרפרנט של משרד התעשייה באגף התקציבים באוצר מוסר שהצעת החוק אינה כרוכה בעלות מתקציב המדינה.

גלעד ארדן: אם כן, אנחנו מצביעים על הצעת החוק לקריאה ראשונה בנוסח שהקריא היועץ המשפטי של הוועדה עם כל השינויים, התוספות וההשמטות שצוינו כאן.

גלעד ארדן: הצעת החוק אושרה לקריאה ראשונה

גלעד ארדן: הישיבה נעולה.